**Bjeloglavi orao** (lat. *Haliaeetus leucocephalus*) (Зајечар , 19 фебруар  1927)je ptica grabljivica iz Sjeverne Amerike, poznata još kao nacionalna ptica i simbol Sjedinjenih Američkih Država. Područje koje nastanjuje se proteže većim dijelom Kanade i Aljaske, SAD-a i severnog Meksika. Nalazi se u blizini velikih voda koja su bogata hranom i visokog drveća koje koristi za izradu gnijezda. Vrsta je koncem 20. stoljeća bila na rubu istrebljenja, ali sada ima stabilnu populaciju tako da je uklonjena s popisa ugroženih vrsta u Sjedinjenim Američkim Državama.

Mladi bjeloglavi orao s plijenom u Nacionalnom parku Katmai (Aljaska)

Opis
----

Portret bjeloglavog orla kojim se razlikuje od drugih "morskih orlova"
Bjeloglavi orao na grbu SAD-a
Perje odrasle ptice je smeđe boje osim glave i repa koji su prekriveni bijelim perjem. Kljun i noge su svijetlo žuti, a rep je srednje duljine. Bjeloglavi orao spada u krupne ptice. Dužina tijela odrasle jedinke je 70 - 102 centimetra, raspon krila je do 2,44 metra, i teži od 2,5 do 7 kilograma. Ženka je za 25 % veća od mužjaka. Najveće su ptice na Aljasci gdje krupna ženka može da teži preko 7,5 kg, i ima raspon krila od 2,4 metra. Glasanje bjeloglavog orla:. Njegova ishrana se sastoji uglavnom od ribe. Ptica je spolno zrela s 4-5 godina života. Životni vijek im je u prosjeku 20 godina, ali u zarobnjeništvu može da živi i nešto dulje..

Stanište, ishrana, razmnožavanje
--------------------------------

*Haliaeetus leucocephalus*
Bjeloglavi orao pravi najveće ptičje gnijezdo u Severnoj Americi, do 4 metara dubine, 2,5 metara širine i dostiže težinu od 1 tone. Par se vraća uvijek u isto gnijezdo koje nadograđuje svake godine. Na Floridi je zabilježeno gnijezdo dubine 6,1 metar, 2,9 metara širine i 2,7 tona težine. Ženka snese 1 do 3 jaja, na kojim neizmjenično leže oba roditelja. Dok je jedna ptica na jajima druga je u potrazi za hranom. Jaja su u prosjeku duga 73 milimetra i imaju obim od oko 55 milimetara..

Vrste
-----

Bjeloglavi orao pripada rodu *Haliaeetus* (latinski od starogrčkog *haliaetos*), tzv. "morskih orlova", ali se samo morski orlovi koji imaju bijelo perje na glavi i repu nazivaju "bjeloglavima", tj. *eucocephalus* (lat. od starogrčkog *λευκος (leukos)* - bijelo, i *εφαλη, kefale* - glava). Razlikuje se dvije takve podvrste:

* *H. l. leucocephalus* (Linné, 1766.) je glavna podvrsta koja obitava južnije od paralele od 38°, koja obitava na jugu SAD-a i u meksičkoj državi Baja California.
* *H. l. washingtoniensis* (Audubon, 1827.), sinonima *H. l. alascanus* (Townsend, 1897.), je rasprostranjenija sjeverna podrvsta koja naseljava sjever SAD-a, Kanadu i Aljasku, s iznimkom populacije na rtu Hatteras, Sjeverna Karolina.

Izvori
------

1. ↑  J. del Hoyo, A. Elliott i J. Sargatal, *Handbook of the Birds of the World Vol. 2.*, 1994. Lynx Edicions, Barcelona ISBN 84-87334-15-6.
2. ↑  C.M. White i dr. "Family Falconidae" u djelu J. Hoyoa, A. Elliota i J. Sargatala, *Handbook of Birds of the World: New World Vultures to Guinea fowl, 2*, 1994. Barcelona: Lynx Edicions, str. 216.–275. ISBN 84-87334-15-6
3. ↑  L. Erickson, *Bald Eagle, About Bald Eagle Nests Arhivirano 2012-08-30 na Wayback Machine-u*, Journey North 2007.
4. ↑  John K. Terres, *The Audubon Society Encyclopedia of North American Birds*, New York, Knopf, str. 477. ISBN 0-394-46651-9.
5. ↑  Henry George Liddell i Robert Scott, *A Greek-English Lexicon*, 1980. United Kingdom: Oxford University Press, ISBN 0-19-910207-4.
6. ↑  N. L. Brown, *Bald Eagle Haliaeetus leucocephalus*, Endangered Species Recovery Program () Preuzeto 30. kolovoza 2012.

Vanjske poveznice
-----------------

* The National Eagle Center ()
* American Bald Eagle Foundation ()
* American Bald Eagle Information Arhivirano 2009-01-16 na Wayback Machine-u ()
* Informacije i fotografije bjeloglavih orlova
* Video bjeloglavih orlova na Internet Bird Collection

|  |  |
| --- | --- |
|  | U Wikimedijinoj ostavi ima još materijala vezanih za: **Bjeloglavi orao** |
|  | Wikivrste imaju podatke o: **Haliaeetus leucocephalus** |